Балельшчыкі, якія поўнасцю запоўнілі трыбуны стадыёна, чакалі сапраўднага відовішча, але важнасць процістаяння “ціснула” на ігракоў двух каманд, таму гульня праходзіла больш у пазіцыйнай барацьбе, вострых момантаў было нямнога – ні ў першым тайме, ні ў другім. У такой сітуацыі часта ўсё вырашае адзін гол, і ён, на жаль, быў забіты нашымі сапернікамі – у другім тайме прастрэл з правага фланга замкнуў нападаючы ваўкавыскай каманды Марцін Арцюх – 0:1. Гэты вынік ставіць ФК “Івацэвічы” ў даволі складанае становішча; каб выйсці ў фінал, у гульні, што пройдзе ў Ваўкавыску, трэба абавязкова перамагаць; любы іншы вынік пакіне ФК “Івацэвічы” за бортам Кубка рэгіёнаў.